**การดำเนินงานความร่วมมือพหุภาคี ภายใต้กรอบอาเซียน**

 อาเซียนได้ปรับเปลี่ยนรูปแบบการดำเนินงาน จากเดิมคณะทำงาน (Task Force/Work Group) เป็นการทำงานรูปแบบ Cluster เพื่อลดจำนวนการประชุม และให้เกิดความคล่องตัวในการทำงาน โดยใน รูปแบบเดิมนั้น กรมอนามัย โดยสำนักส่งเสริมสุขภาพ และสำนักอนามัยการเจริญพันธุ์ เป็นผู้ประสานงานหลักและเป็นคณะทำงานอาเซียนด้านอนามัยแม่และเด็ก (ASEAN Task Force on Maternal and Child Health: ATFMCH)

 ในปัจจุบัน กลไกการดำเนินงานแบบใหม่ประกอบด้วย ๔ clusters โดยสำหรับประเทศไทย กระทรวงสาธารณสุขได้มอบหมายให้กรมต่างๆ เป็น Cluster Coordinator ดังนี้

|  |  |
| --- | --- |
| **Cluster** | **Cluster Coordinator**  |
| Cluster 1 : Promoting healthy lifestyle | กรมอนามัย |
| Cluster 2 : Responding to all hazards and emerging threats | กรมควบคุมโรค |
| Cluster 3 : Strengthening health system and access to care | สำนักนโยบายและยุทธศาสตร์ |
| Cluster 4 : Ensuring food safety | สำนักงานคณะกรรมการอาหารและยา |

นายแพทย์ธงชัย เลิศวิไลรัตนพงศ์ รองอธิบดีกรมอนามัย เป็นประธาน Cluster 1 : Promoting healthy lifestyle ทำหน้าที่ประสาน ขับเคลื่อน และผลักดันการดำเนินงานของหน่วยงานที่เกี่ยวข้องในสังกัดกระทรวงฯ ของ 7 Health Priorities ภายใต้ Cluster 1 โดยมีศูนย์ความร่วมมือระหว่างประเทศเป็นเลขานุการ ซึ่งในปีงบประมาณ พ.ศ. ๒๕๕๙ กรมได้จัดประชุมคณะทำงานสาธารณสุขอาเซียน Cluster 1 ฝ่ายไทย จำนวน 2 ครั้ง ณ กรมอนามัย เพื่อเตรียมการสำหรับ ๑) การประชุมคณะทำงานสาธารณสุขอาเซียน Cluster 1 ครั้งที่ ๑ ระหว่างวันที่ ๑๘ - ๒๐ กรกฎาคม ๒๕๕๙ ณ ประเทศสาธารณรัฐอินโดนีเซีย ๒) การประชุม 11th Senior Officials Meeting on Health Development (SOMHD) ระหว่างวันที่ ๑๓ - ๑๕ สิงหาคม ๒๕๕๙ณ ประเทศบรูไนดารุสซาลาม และ ๓) การประชุมคณะทำงานสาธารณสุขอาเซียน Cluster 1 ครั้งที่ ๒ ระหว่างวันที่ ๖ – ๘ ธันวาคม ๒๕๕๙ ณ ประเทศสาธารณรัฐอินโดนีเซีย

นอกจากบทบาทในการเป็นหน่วยประสานงานหลักของคณะทำงานสาธารณสุขอาเซียน Cluster 1 ฝ่ายไทยแล้ว กรมอนามัยยังมีบทบาทการดำเนินงานในระดับ Health Priority ดังนี้

* เป็นผู้รับผิดชอบหลักใน Health Priority 7: Promotion of good nutrition and

healthy diet ภายใต้ Cluster 1

* เป็นผู้รับผิดชอบหลักใน Health Priority 11: Environmental health and health impact assessment (HIA) ภายใต้ Cluster 2
* เป็นผู้รับผิดชอบหลักใน Health Priotiy 14: Health related MDGs (4, 5, 6) ภายใต้ Cluster 3

ทั้งนี้ ในที่ประชุมคณะทำงานสาธารณสุขอาเซียน Cluster 1 ครั้งที่ ๒ ณ กรุงจาการ์ตา สมาชิกได้หารือร่วมกันเพื่อจัดทำแผนปฏิบัติการระยะ ๕ ปี (Health Cluster 1 Work Programme 2016-2020) จนแล้วเสร็จ ซึ่งจะนำขึ้นเสนอให้ SOMHD พิจารณารับรองตามขั้นตอนต่อไป โดยแผนดังกล่าวมีสาระสำคัญ ที่เกี่ยวข้องกับกรมอนามัย คือ ๑) ใน Health Priority 6: Promotion of healthy and active aging ซึ่งตามกลไกการดำเนินงานในระดับกระทรวง กรมการแพทย์เป็นผู้รับผิดชอบหลัก และกรมอนามัยเป็นหน่วยสนับสนุน ประเทศไทยมีกำหนดเป็นเจ้าภาพจัดการประชุมด้าน Active Ageing และจัดตั้งศูนย์ ASEAN Center for Active Ageing and Innovation ในปีพ.ศ.๒๕๖๒ (โครงการร่วมกับหน่วยงานภาคีเครือข่าย เพื่อบูรณาการงานด้านผู้สูงอายุทั้งหมด อาทิ กระทรวงพัฒนาสังคมและความมั่นคงของมนุษย์ กระทรวงมหาดไทย กระทรวงศึกษาธิการ และกระทรวงการต่างประเทศ เป็นต้น) และ ๒) ใน Health Priority 7: Promotion of good nutrition and healthy diet กรมอนามัย โดยสำนักโภชนาการรับเป็นแกนนำในกิจกรรมการจัดฝึกอบรมเรื่อง Nutrition Surveillance ซึ่งมีกำหนดดำเนินงานภายในปีพ.ศ.๒๕๖๒

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

จัดทำโดย กลุ่มยุทธศาสตร์และประสานความร่วมมือ

ศูนย์ความร่วมมือระหว่างประเทศ กรมอนามัย

ข้อมูล ณ วันที่ ๒๗ กุมภาพันธ์ ๒๕๖๐